Egnsteateret, Thy Teater, hænger nu i en tynd tråd, efter at kommunens Børne-, familie- og kulturudvalg  tirsdag sagde nej til Thy Teaters anmodning om en ekstrabevilling på knap 700.000 kroner. Grunden til ansøgningen er, at Thy Teater kom ud af 2007 med et underskud på knap 700.000 kroner og en egenkapital på minus 900.000 kroner. For at komme ud af de alvorlige likviditetsproblemer, skal Thy Teater derfor snarest have tilført mindst 600.000 kroner. Det skriver nordjyske.dk. Men det bliver altså ikke kommunale kroner, der redder Thy Teater fra at lukke, understreger formanden for Børne,-familie og kulturudvalget, Preben Dahlgaard (R).

Referat:
Ingen kommunale kroner til hårdt trængt egnsteater